以前路過都留意到呢間餐廳好耐，但lunch入bar食就真係第一次，體驗相當良好噢~Lunch salad buffet，午市時叫一個main course就可以任食沙律吧~各款沙律菜，配料都非常新鮮，仲有大量既沙律醬汁可以選擇~除此之外仲有幾款精美既迷你撻亦相當好味~南瓜湯，除左蓉之外仲有大小不一既南瓜粒係入邊，口感同味道都滿分~烤吞拿魚扒，外層烤得焦脆，但入邊仲係鮮嫩既粉紅色，調味亦恰到好處，底下既雜菜配菜亦相當出色~